গৃহযুদ্ধে হাজারে হাজারে মানুষ প্রাণ হারিয়েছে, দেশটিতে দেখা দিয়েছে তীব্র খাদ্য সঙ্কট।দিন দিন বেড়ে চলেছে শরণার্থী সংকট। ২০১৫ সালে হওয়া চুক্তি কার্যকরের জন্য সরকার ও বিরোধী পক্ষ গত ডিসেম্বরে ইথিওপিয়ার রাজধানী আদ্দিস আবাবাতে মিলিত হয়েছিল। কিন্তু সেখানে স্বাক্ষরিত যুদ্ধবিরতি সমঝোতা অকার্যকর হয়ে পড়ে মাত্র কয়েক ঘন্টার ব্যবধানে। পরবর্তীতে উগান্ডায় অনুষ্ঠিত একটি আলোচনায় বিদ্রোহীদের নেতা রিক মাকারকে উপরাষ্ট্রপতি করার যে প্রস্তাব দেওয়া হয়েছিল তা গত সোমবার প্রত্যাখ্যান করেছে বিদ্রোহীরা।